Sojuz TMA-13

Sojuz TMA-13 () bol ruský pilotovaný kozmický let v rámci programu Sojuz. Sojuz TMA-13 vyštartoval 12. októbra 2008 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 18. Na palube Sojuzu TMA-13 sa nachádzal aj vesmírny turista Richard Garriott. Sojuz TMA-13 zostal u ISS ako záchranná loď až do apríla 2009, kedy sa s ním vrátili späť na Zem Jurij Lončakov, Michael Fincke a vesmírny turista Charles Simonyi. Simonyi sa stal prvým vesmírnym turistom, ktorý letel do vesmíru dvakrát.

 Posádka 
Členovia posádky ISS Expedície 18
Jurij Lončakov (3) - veliteľ - Rusko 
Michael Fincke (2) - letový inžinier - USA   

 Iba štart - vesmírny turista 
Richard Garriott (1) - vesmírny turistaSpace Adventures Announces 1st Second Generation Astronaut  Space Adventures  - USA  (pristál na palube lode Sojuz TMA-12)

 Iba pristátie - vesmírny turista 
Charles Simonyi (2) - vesmírny turistaSpace Adventures’ Orbital Spaceflight Candidate, Charles Simonyi, Plans Spring 2009 Return Flight to the ISS - USA  (odštartoval na palube lode Sojuz TMA-14)

 Záložná posádka 
Gennadij Padalka - veliteľ - Rusko 
Michael Barratt - letový inžinier - USA 
Nik Halik - vesmírny turistaSpace flight dream nears Jen Kelly Herald Sun November 26, 2007  - Austrália 

 Priebeh misie 
Z kozmodrómu Bajkonur v Kazachstane 12. októbra 2008 o 7:01 UTC odštartovala nosná raketa Sojuz-FG s kozmickou loďou Sojuz TMA-13. Na palube sa do vesmíru vypravili dvaja členovia stálej posádky Medzinárodnej vesmírnej stanice Expedície 18 Jurij Lončakov a Michael Fincke. Spolu s nimi sa letu zúčastnil vesmírny turista americký podnikateľ Richard Garriott, syn bývalého astronauta Owena Garriotta, ktorý do vesmíru letel v roku 1973 na palube kozmickej lodi Skylab 3 a v roku 1983 na palube raketoplánu Columbia pri misii STS-9. Richard Garriott strávil na ISS jeden týždeň a potom sa vrátil s končiacou posádkou Expedície 17 v Sojuze TMA-12.

 Referencie 

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2008
Kategória:Kozmonautika v 2009